چاڤی سیمۆنس

**خاڤێر کوینتن شای سیمۆنس** (لەدایکبووی ٢١ی نیسانی ٢٠٠٣)، ناسراو بە **چاڤی سیمۆنس**، یاریزانێکی تۆپی پێی پیشەگەری ھۆڵەندییە کە وەک یاریزانی ناوەند یاری دەکات بۆ یانەی خولی نایابی ھۆڵەندا ئاییندھۆڤن.

## ژیانی سەرەتایی
سیمۆنس لە شاری ئەمستردام لەدایکبووە و کوڕی یاریزانی پێشووی تۆپی پێی ھۆڵەندی ڕێگیلیۆ سیمۆنسە. سیمۆنس بە ڕەچەڵەک سووریامییە لە ڕێگەی باوکییەوە. برا گەورەکەی فاوستینۆ (لەدایکبووی ١٩٩٦)، ھەر یاری تۆپی پێ دەکرد، ھەمان ڕۆژی لەدایکبوونیان ھەیە.

## کاروانی یانە
### کاروانی سەرەتایی
سیمۆنس لە ساڵی ٢٠١٠ لە سادەرەوە چووە لاوانی بەرشەلۆنە و بە خێرایی بەرەو پێش چوو بۆ ئەوەی ببێتە یەکێک لە باشترین یاریزانانی لاوانی ئیسپانیا، لەگەڵ یانەی چێڵسی ئینگلیزی، ھەروەھا یانەی ڕیاڵ مەدرید، کە ھەوڵیان دەدا لە تەمەنی لاویدا گرێبەستی لەگەڵدا بکەن.

### پاریس سان-جێرمان
[link=//upload.wikimedia.org/wikipedia/commons/thumb/0/08/Lens_-_PSG_(10-09-2020)_27.jpg/170px-Lens_-_PSG_(10-09-2020)_27.jpg|وێنۆک|سیمۆنز لەگەڵ [یانەی تۆپی پێی پاریس سان جێرمان|پاریس سان-جێرمان لە ساڵی ٢٠٢٠]]
لە تەممووزی ٢٠١٩، سیمۆنز گواستەوە بۆ یانەی پاریس سان-جێرمانی فەڕەنسا، چونکە نەیتوانی لەسەر گرێبەستێکی نوێ لەگەڵ بەرشەلۆنە ڕێکبکەوێت. گرێبەستی سێ ساڵەی لەگەڵ یانەی پاریس مووچەی ساڵانە ١ ملیۆن یۆرۆ واژوو کرد. لە ١٠ی شوباتی ٢٠٢١، سیمۆنز یەکەم یاری پیشەگەری خۆی بۆ پاریس ئەنجامدا، وەک یەدەگ لە جێگەی جوولیان دراکسلەر ھاتە یاریگا لە بردنەوەی یاری لە جامی فەڕەنسا بەرامبەر کان. دوو مانگ دواتر یەکەمین یاری خۆی لە لیگ ١ (خولی پلە یەکی فەڕەنسی) کرد وەک یەدەگ لە بردنەوەی ٤–١ بەسەر ستراسبۆرگ. لە ١٩ی ئایاری ٢٠٢١، یەکەم خەڵاتی پیشەگەری خۆی بردەوە، جامی فەڕەنسا.

بەر لە وەرزی ٢٠٢١–٢٢، سیمۆنز لە ئامادەکاری تیمی یەکەم و پێش وەرزدا لەلایەن ڕاھێنەر ماوریسیۆ پۆچێتینۆ دانرا. لە ١٤ی تەممووزی ٢٠٢١، بە یەدەگ ھاتە یاریگاوە و گۆڵێکی تۆمارکرد لە بردنەوەی دۆستانەی ٤–٠ بەسەر لیمانس لە کامپ دێ لۆگس. سێ ڕۆژ دواتر گۆڵێکی دیکەی تۆمارکرد لە یارییەکی دۆستانەی بەرامبەر چامبڵی لە ھەمان یاریگا. لە ١٨ی ئابی، سیمۆنز نێردرا بۆ ڕاھێنان لەگەڵ تیمی خوار ١٩ ساڵان کە لەلایەن زۆمانیا کامرا ڕاھێنرا. لە کۆتاییدا یەکەم دەرکەوتنی وەرزەکەی بۆ پاریس ئەنجامدا لە بردنەوەی ٣–٠ی یاری جامدا بەسەر فیگنیس ئۆڵنۆی لە ١٩ی کانوونی یەکەم، یەکەم یاری پیشەگەری خۆی بوو کە بە شێوەی سەرەکی یاری بکات. لە ٣ی کانوونی دووەمی ٢٠٢٢، سیمۆنس یەکەم ئەسیستی لە کاروانی پیشەگەری تۆمارکرد لە بردنەوەی ٤–٠ لە یاری جامدا بەرامبەر ڤانێس، کە پاسێک بوو بۆ کیلیان ئێمباپێ. یەکەم یاری لە وەرزی ٢٠٢١–٢٢ لە بەرامبەر بوون بوو ١–١ لە دەرەوەی یاریگای خۆیان لەگەڵ یانەی لیۆن لە ٩ی کانوونی دووەم، کە لەوێ وەک یەدەگ لە خولەکی ٦٩ ھاتە یاریگاوە. لە ٣١ی کانوونی دووەمدا، سیمۆنس کۆتا لێدانی یەکلاکەرەوەی لەدەست دا لە دۆڕاندنی ٦–٥ لێدانی یەکلاکەرەوە بەرامبەر نیس لە خولی ١٦ی جامی فەڕەنسا. لە ١١ی شوبات، یەکەم یاری خۆی لە خولدا ئەنجامدا لە بردنەوەی ١–٠ بەرامبەر ڕینس لە یاریگای پارک دیس پرینس.

### ئاییندھۆڤن
لە ٢٨ی حوزەیرانی ٢٠٢٢، سیمۆنس گرێبەستێکی بۆ ماوەی پێنج ساڵ لەگەڵ یانەی خولی نایابی ھۆڵەندا یانەی ئاییندھۆڤن واژوو کرد. ھەرچەندە لە سەرەتادا چاوەڕوان دەکرا گرێبەستەکەی لەگەڵ پاریس سانت-جێرمان درێژ بکاتەوە و بە خواستن بچێتە یانەی ئاییندھۆڤن، بەڵام بارودۆخەکە گۆڕا کاتێک ئاییندھۆڤن چیتر نەیدەویست گرێبەستی خواستن بکات. لەگەڵ ئەوەشدا، پاریس سان-جێرمان ڕێکەوتن لەسەر بژاردەی کڕینەوەی بە نرخی ٤ ملیۆن یۆرۆ لە گرێبەستی سیمۆنز، کە لە ساڵی ٢٠٢٣ەوە کارا دەبێت. سیمۆنز گۆڵێکی تۆمارکرد لە یەکەمین یاریی دا بۆ یانەکە، لە بردنەوەی ٥–٣ بەرامبەر یانەی ئەیاکس لە جامی قەڵغانی یۆھان کرۆیف لە ٣٠ی تەممووز. لە ٧ی ئابی، لە یەکەم یاریی خۆی لە خولی ھۆڵەندا، سیمۆنس ئەسیستی کرد بۆ یۆھان باکایۆکۆ، کە گۆڵی یەکەمی تۆمار کرد لە بردنەوەی ٤–١ لە دژی یانەی تازە سەرکەوتوو ئێمێن.

## کاروانی نێودەوڵەتی
سیمۆنز نوێنەرایەتی ھۆڵەندا کردووە لە ئاستەکانی لاوانی خوار ١٥، خوار ١٦، خوار ١٧ و خوار ١٩ ساڵان.

## ژیانی کەسی
لە ئازاری ٢٠٢٠، سیمۆنس لە لیستی "NxGn 2020"ی تایبەت بە ھرەدارە لاوەکانی ماڵپەڕی گۆڵ ناوی ھێنرا بۆ ٥٠ باشترین لاو لە تۆپی پێی جیھان. ئەو ھەروەھا لە "Next Generation 2020"ی گاردیان لە تشرینی یەکەمدا ھەبوو. سیمۆنس لە پلاتفۆرمی تۆڕە کۆمەڵایەتییەکان ئینستاگرام، شوێنکەوتووی زۆری کۆکردووەتەوە، کە زیاتر لە ٤ ملیۆن شوێنکەوتووی ھەیە. ھەروەھا گرێبەستێکی سپۆنسەری ھەیە لەگەڵ بەرھەمھێنەری کاڵای وەرزشی ئەدیداس.

## ئاماری کاروانی وەرزشی

## خەڵاتەکان
**پاریس ساینت-جێرمان**
* لیگ ١: ٢٠٢١–٢٢
* جامی فەڕەنسا: ٢٠٢٠–٢١

**ئاییندھۆڤن**
* قەڵغانی یۆھان کرۆیف: ٢٠٢٢

## سەرچاوەکان

پۆل:یاریزانانی تۆپی پێی دوور لە وڵات لە فەڕەنسا
پۆل:یاریزانانی تۆپی پێی دوور لە وڵاتی ھۆڵەندی
پۆل:یاریزانانی تۆپی پێی دوور لە وڵاتی ئیسپانی
پۆل:یاریزانانی یانەی پاریس سان جێرمان
پۆل:یاریزانانی یانەی بەرشەلۆنا
پۆل:یاریزانانی ھێڵی ناوەندی تۆپی پێ
پۆل:یاریزانانی تۆپی پێی ئیسپانی
پۆل:یاریزانانی تۆپی پێی ھۆڵەندی
پۆل:زیندووان
پۆل:لەدایکبووانی ٢٠٠٣
پۆل:یاریزانانی جامی جیھانیی فیفای ٢٠٢٢
پۆل:یاریزانانی یانەی بارسێلۆنا
پۆل:یاریزانانی لیگ ١
پۆل:یاریزانانی بۆندسلیگا
پۆل:یاریزانانی جامی نەتەوەکانی ئەورووپای ٢٠٢٤
پۆل:یاریزانانی پرێمیەرلیگ
پۆل:یاریزانانی یانەی تۆپی پێی تۆتنھام ھۆتسپێر